# Sunovrat

| Sunovrat
 |
| --- |
|  |
| Narcissus Poeticus
 |
| Naučna klasifikacija
 |
| Carstvo:
 | Plantae  |
| Koljeno:
 | Magnoliophyta  |
| Razred:
 | Liliopsida  |
| Red:
 | Asparagales  |
| Porodica:
 | Amaryllidaceae  |
| Rod:
 | Narcissus  |

Sunovrat
Sunovrat Jonquilla
**Sunovrat** ili **narcis** je cvijet roda *Narcissus* iz porodice *Amaryllidaceae*.

Ime *Narcissus* dolazi od grčke riječi *narkao* ("opiti", "omamiti"), jer cvijet ima alkaloid s narkotičkim djelovanjem. Potječe iz sredozemnih krajeva Europe (Španjolska i Balkan).

## Opis sunovrata

* **List**: Uzak, duguljast, mekan, svijetlozelene boje.
* **Cvjetna stapka**: Šuplja, viša od listova, većinom ima samo jedan cvijet.
* **Perigon ili ocvijeće**: Sastoji se od dva kruga s tri listića bijele ili žute boje. Tanjurastog je oblika, a pri dnu se nalazi krunica, koja nije rascjepljena.
* **Cvatnja**: U proljeće, od veljače do travnja.
* **Razmnožavanje**: Lukovicama.

## Podjela

Vrtni sunovrati se dijele na 11 klasa i to prema obliku i boji cvijeta:

* **Trubasti sunovrat**:

Ima cvjetni izbojak s jednim cvijetom, a krunica mu je trubasta i duža od širine cvjetnih latica. Može biti žuti, dvobojni i bijeli.

* **Velikocvjetni sunovrat**:

Ima jedan cvijet, a duljina krunice je 1/3 do 1/2 širine vjenčića. Izraštaj je po obliku trubast ili zdjelast, širok. Može biti žut s velikim ocvijećem ili dvobojan.

* **Sitnocvjetni sunovrat**:

Ima jedan cvijet, a duljina krunice je kraća od 1/3 širine ocvijeća. Može imati žute latice, žutu do narančastu krunicu i bijele latice.

* **Punocvjetni sunovrat**:

Ima cvjetni izbojak s jednim manje - više ispunjenim cvijetom žute boje.

* **Sunovrat triandrus**:

Ima dva cvijeta i neotporan je na hladnoću.

* **Sunovrat cyclamineus**:

Rasprostranjen je na Sredozemlju; ima jedan cvijet.

* **Sunovrat jonquilla**:

Rasprostranjen je u Dalmaciji; cvjetna stapka na vrhu ima četiri do šest cvjetova, rano cvate.

* **Sunovrat tazetta**:

Neotporan je na zimu. Koristi se za rez i rano cvate. Cvjetovi su sitni, do šest, bijelog su ocvijeća i sitnih krunica žute boje.

* **Sunovrat poeticus**:

Cvate najranije i to samoniklo u Dalmaciji. Ima jedan cvijet bijelog velikog ocvijeća i kratke žute krunice.

## Primjena

* Ispod krošnje stabla.
* Uz rub skupine ukrasnog bilja.
* Na travnjaku.
* U gredice.

## Vrste

|  |  |  |  |  |
| --- | --- | --- | --- | --- |
| * *Narcissus abscissus*
* *Narcissus alpestris*
* *Narcissus assoanus*
* *Narcissus asturiensis*
* *Narcissus atlanticus*
* *Narcissus aureus*
* *Narcissus barlae*
* *Narcissus bertolonii*
* *Narcissus bicolor*
* *Narcissus broussonetii*
* *Narcissus bulbocodium*
* *Narcissus calcicola*
 | * *Narcissus canariensis*
* *Narcissus cantabricus*
* *Narcissus cavanillesii*
* *Narcissus corcyrensis*
* *Narcissus cordubensis*
* *Narcissus cuatrecasasii*
* *Narcissus cupularis*
* *Narcissus cyclamineus*
* *Narcissus cyprii*
* *Narcissus dubius*
* *Narcissus elegans*
* *Narcissus fernandesii*
 | * *Narcissus canaliculatus*
* *Narcissus gaditanus*
* *Narcissus hedraeanthus*
* *Narcissus hispanicus*
* *Narcissus italicus*
* *Narcissus jonquilla*
* *Narcissus longispathus*
* *Narcissus macrolobus*
* *Narcissus minor*
* *Narcissus moschatus*
* *Narcissus nanus*
* *Narcissus nevadensis*
 | * *Narcissus nobilis*
* *Narcissus obesus*
* *Narcissus obvallaris*
* *Narcissus ochroleucus*
* *Narcissus pachybolbus*
* *Narcissus pallidiflorus*
* *Narcissus panizzianus*
* *Narcissus papyraceus*
* *Narcissus poeticus*
* *Narcissus polyanthos*
* *Narcissus portensis*
* *Narcissus provincialis*
 | * *Narcissus pseudonarcissus*
* *Narcissus pumilus*
* *Narcissus radiiflorus*
* *Narcissus romieuxii*
* *Narcissus rupicola*
* *Narcissus scaberulus*
* *Narcissus serotinus*
* *Narcissus tazetta*
* *Narcissus tortifolius*
* *Narcissus triandrus*
* *Narcissus viridiflorus*
* *Narcissus willkommii*
 |

## Pospješivanje

Za pospješivanje se koriste trubasti i velikocvjetni sunovrati. Lukovice se vade u lipnju i vrši se prepariranje u skladištima na sljedeći način:

* Prvi tjedan na temperaturi od 14 C
* Dva tjedna na temperaturi od 17 C
* Devet tjedana na temperaturi od 9 C do pospješivanja

Pospješivanje se radi hlađenim i nehlađenim lukovicama, i to najkasnije dva mjeseca nakon sadnje. Sunovrati se sade u sanduku na dubini od 15 cm, a nakon razvitka žila i prvih listova (5-8 cm) može se napipati i cvjetni izbojak. Tada se unose u staklenik na temperaturu od 10 C, koja se nakon nekoliko tjedana povisuje na 15 - 16 C.

Vrijeme pospješivanja dijeli se na nekoliko razdoblja:

* 2-5 % u prosincu
* 5-13 % u siječnju
* 10-15 % u ožujku
* 20-30 % u travnju

Rezanje i klasiranje: (Cvjetovi se režu u fazi pupoljaka kada pokažu boju cvijeta)

* I.KLASA: cvjetna peteljka duga 30 cm
* II.KLASA: cvjetna peteljka duga 20 cm

Snopovi se sastoje od 20 cvjetova iste sorte.

## Galerija

* Žuti sunovrati
* *Narcissus pseudonarcissus*
* *Narcissus pseudonarcissus*
* *Narcissus pseudonarcissus*
* Bijela *Jonquilla*
* Bijela *Jonquilla*
* Bijela *Jonquilla*
* Bijela *Jonquilla*
* *Narcissus pseudonarcissus*
* *Narcissus tazetta*
* *Narcissus bulbocodium* ssp. *bulbocodium*
* *Narcissus poeticus* 'Actaea'
* *Narcissus* 'Tahiti'
* *Narcissus* (žuti)
* *Narcissus papyraceus* (bijeli)
* Sunovrati
* *Narcissus poeticus*